Beer Sheva
Store norske leksikon,Geografi,Verdens geografi,Asia,Israels geografi
Beer Sheva er en by i Israel, på grensen til Negevørkenen, som byen er det kommersielle og administrative sentrum for. Byen har 211 213 innbyggere (CBS, estimat for 2020).
De viktigste industriproduktene er kjemikalier (blant annet behandling av mineralforekomster i Dødehavet), porselen, fliser og tekstiler. Byen har et stort offentlig universitet (grunnlagt 1969) med institutt for ørkenforskning.Beer Sheva er ofte nevnt i Det gamle testamentet (1 Mos 21,31; Amos 8,14 og andre), og var hovedstad i rikt distrikt i romertiden. Det som antas å være levninger etter den bibelske bosettingen, tellet Tel Sheva, ligger fire kilometer øst for dagens by og står oppført på UNESCOs verdensarvliste. Beer Sheva ble erobret av britene i 1917 og ble en del av Israel i 1948. Les mer i Store norske leksikon Israels geografi Israels befolkning Israels historie